cyanic-selkie/wikianc huggingface dataset:
भारत–इटली सम्बन्ध
आधुनिक इतिहास
केरल में दो मछुआरों को मारने के लिए गिरफ्तार किए गए दो इतालवी नौसैनिकों के मामले के कारण कुछ वर्षों के तनाव के बाद, दोनों देशों ने प्रधान मंत्री पाओलो जेंटिलोनी और नरेंद्र मोदी के लिए सामान्य संबंधों को पुनर्जीवित किया। दोनों नेताओं ने 2017 में जेंटिलोनी की भारत यात्रा को "नई शुरुआत" और दोनों देशों के लिए एक महान अवसर बताया।
द्विपक्षीय व्यापार
1991 और 2011 के बीच 2 दशकों में भारत और इटली के बीच द्विपक्षीय व्यापार 12 गुना बढ़ा, 708 मिलियन यूरो से 8.5 बिलियन यूरो हो गया। द्विपक्षीय व्यापार में 2012 से गिरावट शुरू हुई, 2012 में घटकर € 7.1 बिलियन और 2013 में 6.95 बिलियन हो गई।
प्रत्यक्ष विदेशी निवेश
इतालवी कंपनियों ने 2011 में भारत में € 694 मिलियन (यूरो) और 2012 में € 1 बिलियन से अधिक का निवेश किया। दिसंबर 2012 तक, इटली का भारत में कुल € 3.75 बिलियन का निवेश था, या भारत में यूरोपीय संघ की ओर से आने वाली कुल FDI का 9% था।
इटली में भारतीय निवेश 2004 में 584 मिलियन से बढ़कर 2011 में € 10 बिलियन हो गया। यूरोपीय संघ में भारत के कुल निवेश का 2.3% हिस्सा इटली का था।
मदीनन सूरा
मदीनन सूरतें (मदनी सूरतें) क़ुरआन की सब से बाद की वो 24 सूरतें हैं जो ईस्लामी परंपरा के अनुसार, मदीना में मुहम्मद(सल्ल) और उनके साथियों के मक्का से हिजरत (देश त्याग) के बाद में प्रकट (प्रकाशित) हुई थीं। क़ुरआनी आयतें अपने अवतरित होने के समय की दृष्टि से दो प्रकार की हैं। मक्की और मदनी।
डॉ॰ भीमराव आंबेडकर विश्वविद्यालय
दाऊदयाल व्यवसायिक शिक्षा संस्थान
दाऊदयाल व्यवसायिक शिक्षा संस्थान विश्वविद्यालय का एक शैक्षिक व्यवसायिक विभाग है| यह वर्ष 1965 में विश्वविद्यालय अनुदान आयोग की सहायता से बना था|
फरिदचक गाँव, बेगूसराय (बेगूसराय)
फरिदचक बेगूसराय, बेगूसराय, बिहार स्थित एक गाँव है।
डॉ॰ भीमराव आंबेडकर विश्वविद्यालय
जीवन विज्ञान विद्यालय
जीवन विज्ञान विद्यालय विश्वविद्यालय के खण्दारी परिसर में स्थित है|
मदीनन सूरा
ये सूरतें ईश्वर (अल्लाह) नें अवतरित की, जब मुस्लिम समुदाय मक्का में पहले वाली अल्पसंख्यक स्थिति की तुलना में तादाद में ज़्यादा और अधिक विकसित था।
साइकोलाजिकल रिव्यू
साइकोलाजिकल रिव्यू (Psychological Review) एक वैज्ञानिक पत्रिका (जर्नल) है जिसमें मनोवैज्ञानिक सिद्धान्त से सम्बन्धित लेख प्रकाशित होते हैं।
संधि शोथ
संधि शोथ यानि "जोड़ों में दर्द" (लैटिन, जर्मन, अंग्रेज़ी: Arthritis / आर्थ्राइटिस) के रोगी के एक या कई जोड़ों में दर्द, अकड़न या सूजन आ जाती है। इस रोग में जोड़ों में गांठें बन जाती हैं और शूल चुभने जैसी पीड़ा होती है, इसलिए इस रोग को गठिया भी कहते हैं।
संधिशोथ सौ से भी अधिक प्रकार के होते हैं। अस्थिसंधिशोथ (osteoarthritis) इनमें सबसे व्यापक है। अन्य प्रकार के संधिशोथ हैं - आमवातिक संधिशोथ या 'रुमेटी संधिशोथ' (rheumatoid arthritis), सोरियासिस संधिशोथ (psoriatic arthritis)।
संधिशोथ में रोगी को आक्रांत संधि में असह्य पीड़ा होती है, नाड़ी की गति तीव्र हो जाती है, ज्वर होता है, वेगानुसार संधिशूल में भी परिवर्तन होता रहता है। इसकी उग्रावस्था में रोगी एक ही आसन पर स्थित रहता है, स्थानपरिवर्तन तथा आक्रांत भाग को छूने में भी बहुत कष्ट का अनुभव होता है। यदि सामयिक उपचार न हुआ, तो रोगी खंज-लुंज होकर रह जाता है। संधिशोथ प्राय: उन व्यक्तियों में अधिक होता है जिनमें रोगरोधी क्षमता बहुत कम होती है। स्त्री और पुरुष दोनों को ही समान रूप से यह रोग आक्रांत करता है।
रूमेटाइड आर्थ्राइटिस (गठिया वात) के कारण
बीमारी का कारण ढंग से ज्ञात नहीं है हालाँकि कुछ कारणों पे संदेह किया जा सकता है जो कि रिसर्च द्वारा पता किया गया है जो कि सूझन होने में एक महत्वपूर्ण भूमिका निभाते हैं। पदार्थ जो पूर्व-शोथ कार्य करते हैं और प्रतिरक्षा कोशिकाओं द्वारा जारी किए जाते हैं, वे संयुक्त के भीतर उपास्थि करते हैं और हड्डी में सूझन पैदा करते हैं अथवा नुकसान पहुंचाते हैं।
प्रकार
संधिशोथ दो प्रकार के होते हैं :
तीव्र संक्रामक संधिशोथ
किसी भी तीव्र संक्रमण के समय यह शोथ हो सकता है। निम्नलिखित प्रकार के संक्रामक संधिशोथ अधिक व्यापक हैं :
जीर्ण संक्रामक संधिशोथ
यह शोथ प्राय: शरीर के अनेक अंगों पर होता है। पाइरिया (pyorrhoca), जीर्ण उंडुक शोथ (appendicitis), जीर्ण पित्ताशय शोथ (cholecystitis), जीर्ण वायुकोटर शोथ (sinusitis), जीर्ण टांसिल शोथ (tonsillitis), जीर्ण ग्रसनी शोथ (pharyngitis) इत्यादि।
संधि शोथ का उपचार तथा प्रबन्धन
संधिशोथ के कारणों को दूर करने तथा संधि की स्थानीय अवस्था ठीक करने के लिए चिकित्सा की जाती है। इनके अतिरिक्त रोगी के लिए पूर्ण शारीरिक और मानसिक विश्राम, पौष्टिक आहार का सेवन, धूप सेवन, हलकी मालिश तथा भौतिक चिकित्सा करना अत्यंत आवश्यक है।
व्यायाम
पैरों की हड्डीओं को सही संरेखण (एलाइनमेंट) में रखने के लिए और उन पर पड़ने वाले वजन को कम करने के लिए मजबूत मांसपेशियों की आवश्यकता होती है। मजबूत मांसपेशियां व्यायाम के द्वारा बनाई जा सकती है। सप्ताह में कम से कम ३ बार व्यायाम जरूरी है।
बाहरी कड़ियाँ
https://healthyflip.com/arthritisgathiya-in-hindi/
विलिस टावर
विलिस टॉवर (पूर्व नामः सीयर्स टॉवर) संयुक्त राज्य अमरीका के शिकागो इलिनोइस शहर में स्थित एक गगनचुंबी इमारत है। इस इमारत के निर्माण के लिए अगस्त 1970 में सीयर्स, रोईबुक एण्ड कंपनी को नियुक्त किया गया। इस भवन का निर्माण कार्य 1974 में पूर्ण हुआ। यह टॉवर उत्तरी अमरीका की सबसे ऊंची इमारत होने के साथ-साथ 1974 से 1996 के बीच से दुनिया की सबसे ऊंची इमारत थी। इस 108 मंजिली इमारत की ऊंचाई आधार से लेकर छत तक 442 मीटर (1451 फुट) है।
इस टॉवर के निर्माण से पहले विश्व व्यापार केंद्र दुनिया की सबसे ऊंची थी। 1996 में कुआलालम्पुर, मलेशिया में स्थित पेट्रोनास ट्विन टावर्स दुनिया की सबसे ऊंची इमारत बन गई। इमारत के शिखर पर लगे दो टेलीविजन एंटीना की बदौलत शियर्स टॉवर अभी भी जमीन से लेकर शिखर तक दुनिया की सबसे ऊंची इमारत है। जमीन से लेकर एंटीना तक की ऊंचाई 527 मीटर (1730 फुट) है।
खबर के अनुसार, इंश्योरेंस सेवाओं के लिए जाने जानी वाली लंदन की कंपनी विलिस ग्रुप ने वर्ष 2009 के शुरू में टावर के नामकरण का अधिकार सीयर्स प्रबंधन से जीत लिया था। टावर की मुख्य किराएदार सीयर्स रोइब्यूक एंड कंपनी थी, जो वर्ष 1992 में यहां से चली गई थी। वर्तमान में इस इमारत का मालिकाना हक अमेरिकन लैंडमार्क प्रापर्टीज ऑफ स्कोकी के पास है। विलिस ग्रुप की योजना यहां 50 मंजिली होटल खोलने की है।
कोन्ड्राइट
कोन्ड्राइट (Chondrite) ऐसे पत्थरीले (ग़ैर-धातुदार) उल्काओं (मीट्योराइटों) को कहा जाता है जो उस धूल व कणों के बने हों जो सौर मंडल के शुरुआती सृष्टि-क्रम में मौजूद थे। ग्रहों, उपग्रहों और अन्य बड़ी वस्तुओं के निर्माण में उनमें शामिल सामग्री में पिघलाव और परतों में छट जाने जैसी प्रक्रिया हुई। प्रहारों के कारण इनसे भी उखड़कर उल्का बने लेकिन कोन्ड्राइट केवल वही उल्का होते हैं जिनमें ऐसी प्रक्रियाएँ न हुई हों और जो काफ़ी हद तक सौर मंडल के आरम्भिक काल में जैसे थे वैसे ही हों। ध्यान दें कि किसी कोन्ड्राइट में अक्सर ज़रा-बहुत धातु भी उपस्थित हो सकती है लेकिन उसका अधिकतर भाग पत्थरीला होता है।
नामोत्पत्ति
कोन्ड्राइटों का नाम उनमें मौजूद कोन्ड्रूल ( Chondrule ) नामक गोलाकर कणों से आता है। यह यूनानी भाषा के χόνδρος (ख़ोन्द्रोस) नामक शब्द से है जिसका अर्थ 'कण' है। ख़ोन्द्रोस में बिंदु-वाले 'ख़' के उच्चारण पर ध्यान दें जो बिंदु-रहित 'ख' से ज़रा अलग है और 'ख़राब' और 'ख़रीद' जैसे शब्दों से मिलता-जुलता है।
हमेलपुर
फ़र्रूख़ाबाद जिले का एक गाँव।
असमिया भाषा के कवियों की सूची
यहाँ असमिया भाषा के उल्लेखनीय sabjiyan की सूची दी गयी है।
अचरा
फ़र्रूख़ाबाद जिले का एक गाँव। विकासखण्ड नवाबगंज है, गाँव के निवासी हिन्दी की कन्नौजी बोली बोलते हैं।
मयूर भट्ट
मयूर भट्ट संस्कृत कवि थे। इनकी सुप्रसिद्ध रचना "सूर्यशतक" है। व्याकरण, कोश तथा अलंकार के विद्वानों में इस ग्रंथ की बड़ी प्रतिष्ठा रही है।
परिचय
किंवदंती के अनुसार मयूर भट्ट महाकवि बाण के श्वसुर या साले कहे जाते हैं। कहते हैं- एक समय बाण की पत्नी ने मान किया और सारी रात मान किए रही। प्रभात होने को हुआ, चंद्रमा का तेज विशीर्ण होने लगा, दीप की लौ हिलने लगी, किंतु मान न टूटा। अधीर हो बाण न एक श्लोक बनाया और सविनय निवेदन किया। श्लोक के तीन चरण इस प्रकार थे।
इतने में वहाँ कवि मयूर भट्ट आ गए थे। उन्होंने इन तीन चरणों को सुना। कवि काव्यानंद में डूब गया। संबंध की मर्यादा भूल गया और जब तक बाण चौथा चरण सोचते स्वयं परोक्ष से ही बोल उठा--
पंक्ति की चोट से बाण और उनकी पत्नी दोनों घायल हो उठे। विशेषत: उनकी पत्नी को अपने रहस्य में इस प्रकार अनधिकार हस्तक्षेप करनेवाले मर्यादाविहीन संबंधी पर बड़ा क्रोध आया। उन्होंने उसे कुष्टी होने का शाप दे दिया। दु:खी कवि मयूर ने भगवान सूर्य की स्तुति में एक अतिशय प्रौढ़ एवं ललित श्लोकशतक की रचना बिहार के औरंगाबाद जिले में दाउदनगर के निकट स्थित ग्राम मायर (उन्ही के नाम पर गाँव का नाम मायर पड़ा) में रहकर की, जिसे "सूर्यशतक" कहते हैं और उस पापरोग से मुक्ति पाई। इस रोगमुक्तिवाली घटना की ओर कुछ इस प्रकार संकेत आचार्य मम्मट ने काव्यप्रयोजन बताते हुए अपने काव्यप्रकाश में किया है--"आदित्यादेर्मयूरादीनामिवानर्थ निवारणम्" (प्रथम उल्लास)। कहते हैं, क्रुद्ध हो मयूर ने भी बाण को प्रतिशाप दिया, जिससे मुक्ति के लिये बाण ने भगवती दुर्गा की स्तुति में "चंडीशतक" की रचना की। कन्नौज के महाराज हर्षवर्धन की सभा में जिस प्रकार बाण की प्रतिष्ठा थी, उसी प्रकार मयूर की भी, जैसा राजशेखर की इस उक्ति से प्रमाणित होता है--
मयूर भट्ट की एक शृंगाररस विषयक रचना "मयूराष्टक" नाम से बताई जाती है, जिसमें प्रिय के पास से लौटी प्रेयसी का वर्णन किया गया है। किंतु इसकी प्रामाणिकता में संदेह है। इनकी सुप्रसिद्ध रचना "सूर्यशतक" है। संस्कृत के सबसे बड़े छंद स्रग्धरा में, लंबे समस्त पदों की गौडी रीति में श्लेष एवं अनुप्रास अलंकार से सुसज्जित अतिशय प्रौढ़ भाषा में पूर्ण वैदग्ध्य के साथ रचे गए इन सौ श्लोकों ने ही काव्यजगत् में मयूर की कवित्वशक्ति की ऐसी धाक जमा दी कि वे कविताकामिनी के कर्णपूर बन गए--"कर्णपूरा मयूरक"। इस "शतक" में कवि का संरभ देवविषयक भक्ति से अधिक अलंकारादि योजना के प्रति समझ पड़ता है। प्राय: प्रत्येक श्लोक के अंत में आशीर्वाद सा दिया गया है। सूर्य के रथ, घोड़े, बिंब आदि के प्रति बड़ी अनूठी कल्पनाएँ की गई हैं। प्रतिभा के साथ कवि की व्युत्पत्ति (पांडित्य) ने इस शतक का महत्व बढ़ा दिया है। व्याकरण, कोश तथा अलंकार के विद्वानों में इस ग्रंथ की बड़ी प्रतिष्ठा रही है, जो उनमें इसके उद्धरणों से प्रमाणित होता है। अतएव इसपर टीकाएँ भी विशेष संख्या में मिलती है।
बांजखेत, भिकियासैण तहसील
बांजखेत, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सिंगर चैम्पियंस ट्रॉफी 1996-97
1996 सिंगर चैंपियंस ट्रॉफी का आयोजन संयुक्त अरब अमीरात के शारजाह में 7-15 नवंबर, 1996 के बीच हुआ था। तीन राष्ट्रीय टीमों ने भाग लिया: न्यूजीलैंड, पाकिस्तान और श्रीलंका।
1996 चैंपियंस ट्रॉफी एक डबल राउंड-रॉबिन टूर्नामेंट के साथ शुरू हुई, जहां प्रत्येक टीम ने दो बार खेला। दो प्रमुख टीमों ने फाइनल के लिए क्वालीफाई किया। पाकिस्तान ने टूर्नामेंट जीता और 30,000 अमेरिकी डॉलर जीते। उपविजेता न्यूजीलैंड ने 15,000 अमेरिकी डॉलर जीते।
टूर्नामेंट के लाभार्थी तलत अली, सादिक मोहम्मद और एजाज अहमद (सभी पाकिस्तान) थे, जिन्हें प्रत्येक ने 35,000 अमेरिकी डॉलर दिए थे।
टार्सियर
टार्सियर (Tarsier) नरवानर गण का एक जीववैज्ञानिक कुल है, जिसका वैज्ञानिक नाम टार्सिडाए (Tarsiidae) है। यह टार्सिफ़ोर्मीस अवगण का एकमात्र जीवित कुल है। इसकी जातियाँ पहले अधिक विस्तारित थी लेकिन अब केवल दक्षिणपूर्वी एशिया के द्वीपों में ही पाई जाती हैं, जिनमें फिलिपीन्स, मलेशिया, इण्डोनेशिया और ब्रूनेई शामिल हैं।
औरेस
औरेस (Ouarsenis या Ouanchariss ; अरबी : الونشريس‎ El Ouanchariss, बर्बर: Ouarsnis, अर्थ: "इससे ऊँचा नहीं") अफ्रीका के उत्तर पश्चिम में स्थित एक पर्वतीय क्षेत्र है। अल्जीरिया के पूर्वी भाग में टेलऐटलस और सहारा की ऐटलस पर्वतश्रेणियों का जहाँ संधिस्थल है, उस पर्वतीय क्षेत्र को औरेस कहते हैं। दोनों पर्वतमालाओं के मिल जाने से ऊँचाई काफी अधिक हो गई है। यह अल्जीरिया का सबसे अधिक ऊँचा भाग है जिसकी औसतन ऊँचाई समुद्रतल से ६,००० फुट और सबसे ऊँची चोटी ७,६३८ फुट ऊँची है। यह क्षेत्र अधिकतर चूने के पत्थर का बना है।
पुराने युग में औरेस पहाड़ बर्बर शरणार्थियों के छिपने का उत्तम स्थान था। रोम साम्राज्य में यह सेना का केंद्र था। कई पुराने टूटे किले अब भी दिखाई पड़ते हैं। इस क्षेत्र में औसत वार्षिक वर्षा १२ इंच से २० इंच तक होती है। परंतु औरेस पहाड़ का दक्षिणी भाग, जो सहारा रेगिस्तान की ओर है, सूखा है और यहाँ प्राकृतिक वनस्पतियाँ बहुत कम हैं।
इस पर्वतीय क्षेत्र में आबादी बहुत कम है; अधिकतर बर्बर लोग रहते हैं। यायावर बर्बर जानवर चराते हैं। जहाँ पानी मिल जाता है वहाँ खेती होती है तथा फलों के बाग लगाए जाते हैं। फलों में खूबानी और अंजीर मुख्य हैं।
हिरण्यकशिपु
हिरण्यकशिपु (Hiranyakashipu) एक दैत्य था जिसकी कथा पुराणों में आती है। उसका वध विष्णु अवतारी नृसिंह द्वारा किया गया। यह "हिरण्यकरण वन" नामक स्थान का राजा था৷ हिरण्याक्ष उसका छोटा भाई था जिसका वध वाराह रूपी भगवान विष्णु ने किया था। हिरण्यकश्यप के चार पुत्र थे जिनके नाम हैं प्रह्लाद, अनुहलाद , सह्ल्लाद और हल्लाद जिनमें प्रह्लाद सबसे वृद्ध और हलाद सबसे युवा था। उसकी पत्नी का नाम कयाधु और उसकी छोटी बहन का नाम होलिका था। हिरण्यकशिपु के अग्रजों के नाम वज्रांग , अरुण और हयग्रीव थे। हयग्रीव का वध मत्स्य रूपी भगवान विष्णु ने और अरुण का वध भ्रामरी रूपी माता पार्वती ने किया था।
परिचय
विष्णुपुराण में वर्णित एक कथा के अनुसार सतयुग के अन्त में महर्षि कश्यप और उनकी पत्नी दिति के दो पुत्र हुए। हिरण्यकशिपु और हिरण्याक्ष। दिति के बड़े पुत्र हिरण्यकशिपु ने कठिन तपस्या द्वारा ब्रह्मा को प्रसन्न करके यह वरदान प्राप्त कर लिया कि न वह किसी मनुष्य द्वारा मारा जा सकेगा न पशु द्वारा, न दिन में मारा जा सकेगा न रात में, न घर के अंदर न बाहर, न किसी अस्त्र के प्रहार से और न किसी शस्त्र के प्रहार से उसक प्राणों को कोई डर रहेगा। इस वरदान ने उसे अहंकारी बना दिया और वह अपने को अमर समझने लगा। उसने इंद्र का राज्य छीन लिया और तीनों लोकों को प्रताड़ित करने लगा। वह चाहता था कि सब लोग उसे ही भगवान मानें और उसकी पूजा करें। उसने अपने राज्य में विष्णु की पूजा को वर्जित कर दिया।हिरण्यकशिपु के चार पुत्र थे उनके नाम थे प्रह्लाद, अनुहल्लाद , संहलाद और हल्लद थे। हिरण्यकशिपु का सबसे बड़ा पुत्र प्रह्लाद, भगवान विष्णु का उपासक था और यातना एवं प्रताड़ना के बावजूद वह विष्णु की पूजा करता रहा। क्रोधित होकर हिरण्यकशिपु ने अपनी बहन होलिका से कहा कि वह अपनी गोद में प्रह्लाद को लेकर प्रज्ज्वलित अग्नि में चली जाय क्योंकि होलिका को वरदान था कि वह अग्नि में नहीं जलेगी। जब होलिका ने प्रह्लाद को लेकर अग्नि में प्रवेश किया तो प्रह्लाद का बाल भी बाँका न हुआ पर होलिका जलकर राख हो गई। अंतिम प्रयास में हिरण्यकशिपु ने लोहे के एक खंभे को गर्म कर लाल कर दिया तथा प्रह्लाद को उसे गले लगाने को कहा। एक बार फिर भगवान विष्णु प्रह्लाद को उबारने आए। वे खंभे से नरसिंह के रूप में प्रकट हुए तथा हिरण्यकशिपु को महल के प्रवेशद्वार की चौखट पर, जो न घर का बाहर था न भीतर, गोधूलि बेला में, जब न दिन था न रात, आधा मनुष्य, आधा पशु जो न नर था न पशु ऐसे नरसिंह के रूप में अपने लंबे तेज़ नाखूनों से जो न अस्त्र थे न शस्त्र और उसका पेट चीर कर उसे मार डाला।   इस प्रकार हिरण्यकशिपु  अनेक वरदानों के बावजूद अपने दुष्कर्मों के कारण भयानक अंत को प्राप्त हुआ।
नाम पर मतभेद
हिरण्यकश्यप के नाम के विषय में मतभेद है। कुछ स्थानों पर उसे हिरण्यकश्यप कहा गया है और कुछ स्थानों पर हिरण्यकिशुप, शुद्ध हिरण्यकिशुप है जिसका अर्थ होता है अग्नि (हिरण्य) के रङ्ग के केश वाला। ऐसा माना जाता है कि सम्भवतः जन्म के समय उसका नाम हिरण्यकिशुप रखा गया किन्तु सबको प्रताड़ित करने के कारण (संस्कृत में कषि का अर्थ है हानिकारक, अनिष्टकर, पीड़ाकारक) उसको बाद में हिरण्यकश्यप से जाना गया। नाम पर जो भी मतभेद हों, उसकी मौत बिहार के पूर्णिया जिले के बनमनखी प्रखंड के जानकीनगर के पास धरहरा में हुई थी। इसका प्रमाण अभी भी यहाँ है और प्रतिवर्ष लाखो लोग यहाँ होलिका दहन में भाग लेते हैं।
पूर्व जन्म की कथा
ऐसा कहा जाता है कि हिरण्यकशिपु और हिरण्याक्ष भगवान विष्णु के द्वारपाल दो भाई थे उनके नाम हैं जय और विजय । एक बार ब्रह्मा जी के मानस पुत्र और भगवान विष्णु के प्रथम अवतार चार कुमार भगवान विष्णु के दर्शन करने बैकुण्ठ आए। जय और विजय ने उन्हें रोक दिया जिससे क्रोधित होकर चार कुमारों ने उन्हें श्राप दिया कि "हे मूर्खों भगवान विष्णु के साथ रहने का तुम में अभिमान हो गया है हम तुम्हें श्राप देते हैं कि तुम तीन जन्म असुर जाति में रहोगे"। भगवान विष्णु ने सनाकादि ऋषियों से कहा कि "ये तीन जन्म असुर जाति में रहेगे और मुझसे वैर रखते हुए भी मेरे ध्यान में लीन रहेगे मेरे द्वारा इनका सन्हार होने पर ये दोनों इस धाम में पुनः आ जाएंगे।‌ इस श्राप के फल स्वरूप जय विजय सतयुग, त्रेता युग और द्वापर युग में असुर जाति में जन्मे।
सतयुग
सतयुग में जय हिरण्यकशिपु और विजय हिरण्याक्ष के रूप में धरती पर पैदा हुए। उस जन्म में इनके पिता महर्षि कश्यप और माता दिति थे। हिरण्याक्ष का वध भगवान विष्णु ने वराह के रूप में और हिरण्यकशिपु का वध नरसिंह रूप में किया।
त्रेतायुग
त्रेतायुग में जय रावण और विजय कुंभकर्ण के रूप में धरती पर पैदा हुए। उस जन्म में इनके पिता महर्षि विश्रवा और माता कैकसी थे। उस जन्म में इन दोनों का वध भगवान विष्णु ने राम रूप में किया था।
द्वापरयुग
द्वापर युग में जय का जन्म शिशुपाल के रूप में और विजय का जन्म दंतवक्र के रूप में हुआ था। उस जन्म में जय और विजय दोनों भगवान विष्णु के फुफरे भाइयों के रूप में पैदा हुआ। जय के उस जन्म के पिता राजा दंभघोष और माता सुतसुभा थे और विजय की माता का नाम श्रुतदेवी और पिता का नाम वृद्धशर्मा था। उस जन्म में इन दोनों का वध भगवान विष्णु ने कृष्ण रूप में किया था।
संवृतिभीति (क्लॉस्ट्रोफ़ोबिया)
संवृतिभीति (लैटिन के क्लौस्ट्रम, "एक बंद स्थान" और यूनानी φόβος, phóbos, "भय" से) एक भय होता है जिसमें एक व्यक्ति को बच कर निकलना नामुमकिन लगता है और उसे बंद रह जाने का भय होता है (विपरीत: क्लौस्ट्रोफिलिया). इसे आमतौर पर एक अधीरता विकार के रूप में वर्गीकृत किया जाता है और यह अक्सर भय हमले में परिणत होता है। एक अध्ययन से संकेत मिला है कि दुनिया भर में करीब 5-7% की आबादी गंभीर संवृतिभीति से पीड़ित है, लेकिन इन लोगों में से कुछ को ही इस विकार के लिए किसी प्रकार का उपचार प्राप्त है।
संवृतिभीति के मूल लक्षण
संवृतिभीति के लिए मूलतः दो लक्षण को माना जाता है: प्रतिबंध का भय और घुटन का डर. एक सामान्य संवृतिभीति के रोगी को निम्नलिखित स्थानों में से (यदि सभी से नहीं तो) कम से कम एक स्थान से भय होता है; छोटे कमरे, बंद कमरे, कार, सुरंग, तहखाना, लिफ्ट, मेट्रो ट्रेन, गुफा, हवाई जहाज और भीड़ भरे क्षेत्र.नदी के बीच में जाने से इसके अतिरिक्त, बंधन के डर वाले कुछ संवृतिभीति के रोगियों को छोटी-छोटी बातों से डर लग सकता है जैसे नाई की कुर्सी पर बैठने या किराने की दुकान पर लाइन में खड़े होने से.
हालांकि, संवृतिभीति के पीड़ितों के लिए यह जरूरी नहीं की वे इन क्षेत्रों से ही डरते हैं, बल्कि उन्हें यह डर होता है कि अगर वे एक सीमित क्षेत्र में फंस जायेंगे तो क्या होगा. अक्सर, एक सीमित क्षेत्र में फंस जाने के बाद, संवृतिभीति के पीड़ितों में घुटन का भय शुरू हो जोता है, उन्हें लगता है कि जिस क्षेत्र का उन्होंने चुनाव किया है उसमें शायद हवा की कमी है। संवृतिभीति पीड़ित कई रोगी हमलों के दौरान कपड़े निकाल देते हैं, उन्हें महसूस होता है कि इन लक्षणों से राहत मिल जाएगी. उपरोक्त लक्षणों में से किसी के भी संयोजन से गंभीर भय हमला हो सकता है। हालांकि, अधिकांश संवृतिभीति के पीड़ित अपने सामर्थ्य के अनुसार इन स्थितियों से बचने की कोशिश करते हैं।
संवृतिभीति के कारण
संवृतिभीति का विकास तब होता है जब दिमाग में छोटे स्थान को लेकर मनोवैज्ञानिक रूप से कुछ आसन्न खतरे के जुड़ाव का एहसास पनपने लगता है। यह आमतौर पर एक दर्दनाक अतीत के अनुभव का एक परिणाम होता है (जैसे अंधकार, छोटे स्थान में फंसना और यह सोचना कि बाहर निकलने का कोई रास्ता नहीं है क्योंकि दिमाग पर्याप्त रूप से विकसित नहीं होता ताकि यह महसूस कर पाए कि बाहर निकलने का रास्ता भी है) या किसी अन्य अप्रिय अनुभव जो बाद के जीवन में हुआ हो और उसमें सीमित स्थान शामिल हो. संवृतिभीति के ये दो कारण आम धारणा को अस्वीकार करते हैं कि संवृतिभीति एक आनुवंशिक विकार है।
वास्तव में संवृतिभीति, एक उद्दीपन के प्रति एक अनुकूलित प्रतिक्रिया है। यह तब प्रकट होता है जब कोई व्यक्ति बहुत ज्यादा घबराहट और अधीरता हमले को सीमित स्थान के साथ जोड़ता है। उस स्थिति में सीमित स्थान इसे उभारने या उत्तेजित करने का काम करता है, जो मस्तिष्क में क्रमादेशित होता है। चूंकि वह उत्तेजना मस्तिष्क में तैयार होती है, इसलिए वह प्रतिक्रिया भी होती है, जो इस मामले में बहुत ज्यादा घबराहट होती है। एक परिणाम के रूप में, सीमित स्थान लगातार इस प्रकार की घबराहट को उत्तेजित करता है।
संवृतिभीति पैमाना
इस पद्धति को 1979 में संवृतिभीति वाले रोगियों की निदान फाइलों की व्याख्या करने और विकार के निदान के बारे में विभिन्न वैज्ञानिक लेख पढ़ने के बाद विकसित किया गया था। एक बार जब प्रारंभिक पैमाने को विकसित किया गया, तब इस क्षेत्र के कई विशेषज्ञों ने इस पर परीक्षण किया और अपना ध्यान केंद्रित किया। वर्तमान में, इससे संबंधित 20 प्रश्न हैं जो आपके विकार स्तर और वैसी स्थितियों से बचने की आपकी इच्छा को निर्धारित करते हैं। कई अध्ययनों ने यह साबित किया है संवृतिभीति के निदान में यह काफी प्रभावी है।
संवृतिभीति प्रश्नावली
इस विधि को 1993 में इस क्षेत्र के दो विशेषज्ञों राखमन और टेलर द्वारा विकसित किया गया था। यह विधि बंधन के डर और घुटन के डर से उपजे लक्षणों को पहचानने में काफी प्रभावी है। 2001 में, इस क्षेत्र के एक अन्य विशेषज्ञ समूह द्वारा 36 से 24 भेदों में संशोधित किया गया था। विभिन्न अध्ययनों द्वारा भी इस अध्ययन को बहुत प्रभावी साबित किया गया।
संज्ञानात्मक उपचार
अधिकांश भय विकार के इलाज के लिए संज्ञानात्मक उपचार को व्यापक रूप से स्वीकार किया जाता है। साथ ही इसे विशेष रूप से उन विकारों से मुकाबला करने में प्रभावी माना जाता है जहां वास्तव में रोगी को किसी स्थिति का भय नहीं होता, बल्कि उसे भय होता है कथित तौर पर ऐसे स्थितियों से उत्पन्न होने वाले परिणाम से. संज्ञानात्मक उपचार का परम लक्ष्य भय के साथ जुड़े विकृत विचार या गलतफहमी को संशोधित करना होता है; इस उपचार के अनुसार इन विचारों के संशोधन के माध्यम से भय कम होगा और वैसी स्थितियों से बचाव किया जा सकेगा. उदाहरण के लिए, संज्ञानात्मक उपचार रोगी को यह समझाने का प्रयास करेगा कि लिफ्ट खतरनाक नहीं हैं, बल्कि यह बहुत ही उपयोगी है क्योंकि जहां आपको जाना है यह तेजी से वहां ले जाने में मदद करेगी. इस क्षेत्र के एक प्रशंसित विशेषज्ञ एस.जे.राखमन द्वारा आयोजित एक अध्ययन से पता चलता है कि संज्ञानात्मक उपचार से भय और नकारात्मक विचार/अर्थ में कमी आती है, इसका परीक्षण लगभग 30% क्लॉस्ट्रोफोबिया के मरीजों पर किया गया है और यह साबित हो चुका है कि यह विधि एक हद तक काफी प्रभावी है।
इन विवो एक्सपोजर
इस विधि में रोगियों को जिस भय का वे अनुभव करते हैं उस भय के प्रति पूर्ण रूप से उद्घाटित किया जाता है। आमतौर पर इसे प्रगतिशील तरीके से किया जाता है और कम जोखिम से शुरू करते हुए गंभीर जोखिम की ओर बढ़ा जाता है। उदाहरण के लिए, संवृतिभीति के एक मरीज का इलाज लिफ्ट से शुरू किया जाता है और उसके बाद उसे एमआरआई में रखा जाता है। कई अध्ययनों से साबित हुआ है कि विभिन्न प्रकार के भय से मुकाबला करने में यह तरीका प्रभावी है, इसमें संवृतिभीति भी शामिल है। एस.जे.राखमन ने भी संवृतिभीति के उपचार में इस विधि के प्रभाव का परीक्षण किया है और पाया कि लगभग 75% उनके रोगियों में भय और नकारात्मक विचार/अर्थ कम हुए हैं। विधियों के इस अध्ययन में जिसका उन्होंने परीक्षण किया, भय को कम करने का यह सबसे प्रभावी तरीका था।
अंतः सम्वेदी प्रदर्शन
इस विधि में रोगी के भीतर एक आंतरिक शारीरिक बोध को नियंत्रित वातावरण में पुनः स्थापित करने का प्रयास किया जाता है और यह प्रयास इन विवो जोखिम से कम तीव्र होता है। एस.जे. राखमन द्वारा 1992 में किये गए अध्ययन के तहत उपचार की यह उनकी अंतिम विधि थी। यह भय और नकारात्मक विचार/अर्थ को लगभग 25% कम करती है। इसके परिणामों के प्रतिशत इन विवो चिकित्सा और या संज्ञानात्मक उपचार के मुकाबले में काफी कम थे लेकिन फिर भी भय को कम करने में महत्वपूर्ण था।
उपचार के अन्य रूप जो कि काफी प्रभावी रहे उनमें मनोरोग शिक्षा, विपरीत-अनुकूलन, प्रतिगामी सम्मोहन चिकित्सा और सांस लेने के लिए पुन: प्रशिक्षण शामिल है। संवृतिभीति के इलाज में मदद के लिए अक्सर जिन दवाओं को निर्धारित किया जाता है उसमें एंटी-डिप्रेसेंट्स और बीटा-ब्लॉकर्स शामिल हैं जो कि भय हमलों के साथ दिल प्रहार लक्षणों में राहत देने में मदद करती है।
एमआरआई प्रक्रिया
क्योंकि वे घुटन और बंधन, दोनों प्रकार के भय का उत्पादन कर सकते हैं, क्लॉस्टेरोफोबिया के मरीजों के लिए एमआरआई स्कैन अक्सर मुश्किल साबित होते हैं। वास्तव में, अनुमान के अनुसार लगभग 4-20% रोगी इसी कारण से स्कैन करने के लिए मना करते हैं। एक अध्ययन का अनुमान है कि सभी एमआरआई प्राप्तकर्ताओं में यह प्रतिशत 37% तक उच्च हो सकता है। एमआरआई स्कैन का औसत समय 50 मिनट होता है; गंभीर क्लॉस्टेरोफोबिया के मरीजों में चरम भय और चिंता उत्पन्न करने के लिए यह समय पर्याप्त होता है।
1: इस अध्ययन को तीन लक्ष्यों के साथ आयोजित किया गया। एमआरआई के दौरान भय की हद को खोजना. 2. एक एमआरआई के दौरान भय के लिए संकेतों को ढ़ूंढना. 3. एमआरआई के दौरान मनोवैज्ञानिक कारकों का निरीक्षण करना. इस अध्ययन के लिए यादृच्छिक ढंग से अस्सी मरीजों को चुना गया और संवृतिभीति के पीड़ितों के भय के स्तर का नैदानिक परीक्षण किया गया; संवृतिभीति के साथ इन मरीजों का इससे पहले कभी उपचार नहीं किया गया था। साथ ही उनका एमआरआई के बाद इसी तरह का परीक्षण किया गया ताकि ये पता चल पाए कि उनका भय स्तर कहीं बढ़ तो नहीं गया। इस प्रयोग का निष्कर्ष यह है कि रोगियों द्वारा अनुभव किया गया भय का प्राथमिक घटक काफी हद तक संवृतिभीति से संबंधित है।
यह दावा उन लोगों के उच्च संवृतिभीति प्रश्नावली परिणामों से उभरा जिन लोगों में स्कैन के दौरान भय पाया गया। स्कैन के दौरान लगभग 25% रोगियों में औसत भय के अनुभव की सूचना दी गई और 3 रोगी स्कैन को पूरा करने में असमर्थ रहे. स्कैन के एक महीने बाद जब उनसे संपर्क किया गया तो 30% रोगियों (ये संख्या उन 48 रोगियों में से है जिन्होंने एक महीने बाद सम्पर्क बनाया था) ने बताया कि स्कैन के बाद उनका संवृतिभीति एहसास और बढ़ गया है। अधिकांश रोगियों ने यह दावा किया कि उस चरम बिंदु तक उन्हें संवृतिभीति एहसास नहीं हुआ। इस अध्ययन का निष्कर्ष है कि संवृतिभीति प्रश्नावली (या निदान का एक समतुल्य विधि) का इस्तेमाल एमआरआई के लिए अनुमति देने से पहले होना चाहिए.
संवृतिभीति को कम करने के लिए आभासी वास्तविकता विकर्षण
दो रोगियों के साथ वर्तमान मामले में यह पता लगाया गया कि आभासी वास्तविकता (VR) विकर्षण एक नकली चुंबकीय अनुनाद इमेजिंग (एमआरआई) के दौरान संवृतिभीति लक्षणों को कम कर सकता है या नहीं. दो रोगी जो विशिष्ट भय, स्थिति प्रकार (यानी, संवृतिभीति) के लिए DSM-IV मानदंड पर खरे उतरते हैं उनमें वीआर को छोड़कर और स्कैन को पहले ही बंद करने के पूछे जाने के साथ एक नकली 10 मिनट की एमआरआई प्रक्रिया के दौरान उच्च स्तर के भय को सूचित किया गया है। उनके दूसरे स्कैन प्रयास के लिए मरीजों को बेतरतीब ढंग से वीआर या संगीत विकर्षण प्राप्त करने के लिए सौंपा गया। जब एक भ्रामक तीन आयामी (3 डी) आभासी दुनिया जिसका नाम स्नोवर्ल्ड है, जिसमें पहला रोगी कम भय के साथ 10 मिनट के नकली स्कैन को पूरा करने में सक्षम रहा और बाद में उसके आत्म प्रभावकारिता में वृद्धि की सूचना दी गई। दूसरे रोगी ने अपने दूसरे स्कैन में केवल संगीत विकर्षण ग्रहण किया लेकिन फिर भी 10 मिनट के स्कैन को पूरा करने में सक्षम नहीं था और स्कैन के पूरा होने से पहले ही उसे बंद करने के लिए कहा. ये परिणाम यह सुझाव देते हैं कि वी.आर. पर ध्यान देने से अस्थायी रूप से एमआरआई स्कैन के दौरान प्रभावकारी साबित हो सकते हैं और संगीत कम प्रभावकारी सिद्ध हो सकते हैं।
कई शोधकर्ताओं ने डेल्फ़्ट विश्वविद्यालय के मिडियामेटिक विभाग से वीआर के कई शोधकर्ताओं का इस्तेमाल करते हुए विभिन्न प्रकार के भयों का प्रयोग किया, जिसमें एम्स्टर्डम विश्वविद्यालय के मनोविज्ञान संकाय का भी सहयोग रहा और उन्होंने वीआरईटी पर कई अनुसंधान परियोजना का संचालन किया। परियोजना में इस्तेमाल किए गए वीआर प्रणाली को टीयू डेल्फ्ट में विकसित किया गया है। विभिन्न प्रकार के भय जोखिम के लिए कई वीई का विकास किया गया। उत्तुंगता भीति के उपचार के लिए आभासी प्रज्वलित सीढ़ी और छत का छज्जा, दो वीई हैं। ऐसे वीई भी हैं जिन्हें संवृतिभीति के इलाज के लिए अपेक्षित माना जाता है जैसे आभासी दालान, आभासी कोठरी और लिफ्ट. उड़ने के भय वाले रोगियों के उपचार के लिए आभासी उड़ान और आभासी हवाई अड्डा को विकसित किया गया है। सामाजिक भय और जनातंक जोखिम के लिए चिकित्सा को विकसित करना वीई का मुख्य उद्देश्य है हालांकि टीयू डेल्फ़्ट के मिडियामेटिक्स विभाग ने अभी तक इसे विकसित नहीं किया है।
आभासी वास्तविकता (VR) एक आभासी सेटिंग में अनावरण उपचार के तीसरे विकल्प की अनुमति देता है जो कि वास्तविक विश्व स्थितियों के पुनरुत्पादन की तुलना में सुरक्षित, कम शर्मनाक और कम महंगा होता है। इसके अलावा ऐसी स्थितियों को बनाया जा सकता है जिन्हें वास्तविक जीवन में खोजना मुश्किल हो सकता है और यह खतरे की कल्पना करने की तुलना में अधिक वास्तविक होता है। हालांकि कुछ प्रयोगों ने कुछ विशिष्ट भय के उपचार में वीआर को उपयोगी उपकरण के रूप में साबित किया है जिसमें ऊंचाई का डर, मकड़ियों का डर, उड़ने का डर और संवृतिभीति का डर और साथ ही साथ भीड़ से डर भी शामिल है। हालांकि अधिकांश अनुसंधान, जो वीआर एक्सपोज़र पर किए जाते हैं वह एकल मामला अध्ययन से निर्मित होता है और निष्कर्ष के समर्थन के लिए नियंत्रित समूह अध्ययन आवश्यक होते हैं। इस क्षेत्र में अनुसंधान अभी भी प्रारंभिक अवस्था में ही है, लेकिन तेजी से प्रगति कर रही है।
प्रयोगात्मक प्रयोगशाला और मनोवैज्ञानिकों के दैनिक अभ्यास से आभासी वास्तविकता (वर्गीकृत) अनावरण (वीआरई) लेने के लिए और अधिक शोध की आवश्यकता है। डेल्फ़्ट यूनिवर्सिटी ऑफ टेक्नोलॉजी और एम्स्टर्डम विश्वविद्यालय ने इस चुनौती को लिया है। दी गई कार्यात्मक स्थिति के लिए हमने चार साल के भीतर एक पूरी तरह इष्टतम प्रणाली का निर्माण किया है। इसके अलावा भय का उपचार (ऊंचाई का भय, संवृतिभीति, उड़ने का डर) करने के लिए वीआरई के प्रभावपूर्ण सहायता के लिए हमारे पास पर्याप्त मात्रा में डाटा है। डोमेन को इन दो कोणों से समझा जा रहा है:
मनोविज्ञान मानव कम्प्यूटर संपर्क
1999 में कम बजट के वी.आर. उपकरणों के साथ हमने एक पायलट अध्ययन पूरा किया है। इस अध्ययन का उद्देश्य कम बजट की आभासी वास्तविकता एक्सपोज़र का आकलन बनाम इन विवो में उत्तुंगता भीति (ऊंचाई का भय) (एम्मेलकंप, ब्रुयंजील, ड्रोस्ट एंड वेन डेर मस्ट) से पीड़ित दस व्यक्तियों के भीतर समूह डिजाइन अनावरण का मूल्यांकन करना है।
प्रतिबंध के भय से घुटन के भय को अलग करना
कई विशेषज्ञ जिन्होंने संवृतिभीति का अध्ययन किया है, दावा किया है कि इसमें दो वियोज्य घटक शामिल है; घुटन काभय और प्रतिबंध का भय. इस दावे को साबित करने के प्रयास में तीन विशेषज्ञों द्वारा स्पष्ट रूप से अंतर साबित करने के लिए एक अध्ययन का आयोजित किया गया। 78 रोगियों को प्रश्नावली देने के माध्यम से अध्ययन को आयोजित किया गया जिन्होंने एमआरआई परीक्षण करवाया था।
आंकड़ों को भय पैमाने में संकलित किया गया जहां घुटन और परिरोध के लिए अलग उपपैमाने थे। सिद्धांततः, ये उपस्केल अलग हो सकते हैं अगर योगदान कारक वास्तव में अलग होंगे. अध्ययन यह साबित करने में सफल हुआ कि लक्षण अलग-अलग हैं। इसलिए, इस अध्ययन के अनुसार, प्रभावी ढंग से संवृतिभीति से मुकाबला करने के लिए इन मूल दोनों कारणों को समझना जरूरी है।
चूंकि यह अध्ययन केवल उन लोगों पर लागू होता है जिन्होंने अपनी एमआरआई को पूरा किया, जो एमआरआई पूरा करने में असमर्थ थे वे इस अध्ययन में शामिल नहीं थे। यह संभावना है कि संवृतिभीति के गंभीर रोगी होने के चलते कई लोगों को इससे बाहर कर दिया गया। इसलिए, उन लोगो का अभाव जो गंभीर संवृतिभीति से पीड़ित थे, वे इन आंकड़ों को विषम कर सकते थे।
ऑस्टिन के टेक्सास विश्वविद्यालय के कुछ छात्रों को प्रारम्भिक निदान दिया गया और उनके संवृतिभीति की संभावना के आधार पर 1 से 5 के बीच अंक दिए गए। जिन्होंने 3 या उच्चतर अंक हासिल किया उन्हें अध्ययन में प्रयोग किया गया। छात्रों से फिर पूछा गया कि वे कितना बेहतर महसूस करते हैं यदि उन्हें एक विस्तारित अवधि के लिए एक छोटे से कक्ष में रहने के लिए मजबूर किया जाए. संवृतिभीति के कारणों में से दो मुख्य कारणों के बीच मतभेद करने के लिए घुटन और परिरोध से संबंधित कारणों को अलग करते हुए प्रश्न पूछे गए। इस अध्ययन के नतीजे यह बताते हैं अधिकांश छात्रों में घुटन के भय से कहीं अधिक परिरोध का भय था। भय के इस अंतर के चलते स्पष्ट रूप से अभी भी यह कहा जा सकता कि इन दो कारणों में स्पष्ट अंतर विद्यमान है।
संवृतिभीति के रोगी और गैर-संवृतिभीति में संभावित रेटिंग
इस अध्ययन को 98 लोगों पर लागू किया गया, जिसमें 49 का संवृतिभीति निदान किया गया और 49 "समुदाय नियंत्रण" किया गया ताकि यह पता लगाया जा सके कि यदि संवृतिभीति दिमाग, अधीरता-उद्दीपन (यानी संवृतिभीति घटनाएं) द्वारा विकृत होता है, इस हद तक कि वे उन घटनाओं के घटित होने की संभावना पर विश्वास करते हैं। प्रत्येक व्यक्ति को तीन घटनाएं दी गई थीं; एक संवृतिभीति घटना, एक सामान्यतया नकारात्मक मामला और एक सामान्यतया सकारात्मक मामला- और उनसे पूछा गया कि कितनी संभावना है कि यह घटना उनके साथ हो सकती है। जैसी उम्मीद थी, संवृतिभीति के संभावित रोगियों ने नियंत्रण समूह की तुलना में उस संवृतिभीति वाली घटना के होने के बारे में काफी अधिक संभावना व्यक्ति की. सकारात्मक या नकारात्मक घटनाओं में कोई उल्लेखनीय अंतर नहीं था। हालांकि, यह अध्ययन संभवतः त्रुटिपूर्ण था क्योंकि संवृतिभीति के रोगियों का निदान पहले ही हो गया था। विकार का निदान संभावित रूप से व्यक्ति के इस विश्वास को पूर्वाग्रहग्रस्त कर सकती है कि संवृतिभीति घटना के उनके साथ होने की संभावना हो सकती है।
बीरबल का नगला
फ़र्रूख़ाबाद जिले का एक गाँव।
मोहम्दाबाद
फ़र्रूख़ाबाद जिले का एक गाँव।
अनिल्डा थॉमस
अनिल्डा थॉमस (अंग्रेजी :Anilda Thomas) (जन्म ०६ मई १९९३) एक भारतीय महिला स्प्रिंटर है जो मुख्यतः ४०० मीटर इवेंट के लिए जाने जाते हैं। इन्होंने 2016 ग्रीष्मकालीन ओलम्पिक खेलों में क़्वालीफाई किया।
बगवारा गाँव, बेगूसराय (बेगूसराय)
बगवारा बेगूसराय, बेगूसराय, बिहार स्थित एक गाँव है।
टाकामास्तु
टाकामास्तु (Takamatsu (高松市) जापान के शिकोकू द्वीप के उत्तरी भाग में स्थित है तथा यह इस द्वीप के छह बड़े नगरों में से एक है। सूती एवं रेशमी वस्त्र उद्योग यहाँ का प्रमुख व्यवसाय है। हिरोशिमा के पश्चात् यह सबसे बड़ा स्थानीय बंदरगाह है।
ऊगरपुर
फ़र्रूख़ाबाद जिले का एक गाँव।
देवलचौड बन्दोबस्ती, हल्द्वानी तहसील
देवलचौड बन्दोबस्ती, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
2008 मैड्रिड मास्टर्स
The 2008 मैड्रिड मास्टर्स (also known as the Mutua Madrileña मास्टर्स मैड्रिड for sponsorship reasons) was a tennis tournament played on indoor hard courts. यह मैड्रिड मास्टर्स का सातवाँ संस्करण था, and was part of the ATP Masters Series of the 2008 ATP Tour. इसका आयोजन १३ अक्टूबर से १९ अक्टूबर तक मैड्रिड ऐरीना मैड्रिड, स्पेन में हुआ।
The singles field was led by World No. 1, Beijing Olympics singles gold medalist, French Open and Wimbledon, Monte Carlo, Hamburg, Toronto Masters champion Rafael Nadal, ATP No. 2, US Open titlist, Olympic doubles gold medalist, मैड्रिड defending finalist Roger Federer, and Australian Open, Indian Wells, Rome Masters winner Novak Djokovic. Other top seeds were US Open runner-up, Cincinnati Masters titlist Andy Murray, Miami Masters, Pörtschach, Warsaw winner Nikolay Davydenko, David Ferrer, David Nalbandian and एंडी रॉडिक.
।
कोन्ड्रूल
कोन्ड्रूल (Chondrule) वह गोल आकार के कण होते हैं जो कोन्ड्राइटों (पत्थरीले उल्काओं) में पाए जाते हैं। यह अंतरिक्ष में पिघली या आधी-पिघली हुई बूंदो के जुड़ने से बनते हैं और फिर इनके जमावड़े से क्षुद्रग्रह बनते हैं। यह कोन्ड्रूल हमारे सौर मंडल की सबसे पुरानी निर्माण सामग्री है और इन्हें समझना हमारे सौर मंडल के सृष्टि-क्रम को समझ पाने का एक महत्वपूर्ण भाग माना जाता है।
नामोत्पत्ति
कोन्ड्रूल यूनानी भाषा के χόνδρος (ख़ोन्द्रोस) नामक शब्द से है जिसका अर्थ 'कण' है। ख़ोन्द्रोस में बिंदु-वाले 'ख़' के उच्चारण पर ध्यान दें जो बिंदु-रहित 'ख' से ज़रा अलग है और 'ख़राब' और 'ख़रीद' जैसे शब्दों से मिलता-जुलता है।
अनिल देवगन
अनिल देवगन अभिनेता अजय देवगन के भाई, वीरू देवगन के बेटे और अभिनेत्री काजोल के देवर हैं। अनिल देवगन ने निर्देशन में भी हाथ आजमाया है और अपने भाई को उन्होंने दो फ़िल्मों में निर्देशित किया है: राजू चाचा और ब्लैकमेल । उन्होंने 2000 में निर्देशक के रूप में अपनी शुरुआत करने से पहले निर्देशक सुनील अग्निहोत्री, अनीस बज़्मी और राज कँवर के साथ कई फिल्मों में सहायता की। वह शादीशुदा हैं और उनका एक बेटा है।
पिपरगाँव
फ़र्रूख़ाबाद जिले का एक गाँव।
2007 मैड्रिड मास्टर्स
पुरुष एकल
दवीद नलबन्दियान ने रोजर फ़ेडरर को 1–6, 6–3, 6–3 से हराया।
धूसर
धूसर (grey) श्वेत (सफेद) और कृष्ण (काले) के बीच का मध्यवर्ती वर्ण (रंग) है।
भकुसा
फ़र्रूख़ाबाद जिले का एक गाँव।
रामचन्द्र शुक्ल
आचार्य रामचन्द्र शुक्ल (4 अक्टूबर 1884 - 2 फरवरी 1941) हिन्दी आलोचक, कहानीकार, निबन्धकार, साहित्येतिहासकार, कोशकार, अनुवादक, कथाकार और कवि थे। उनके द्वारा लिखी गई सर्वाधिक महत्त्वपूर्ण पुस्तक है हिन्दी साहित्य का इतिहास, जिसके द्वारा आज भी काल निर्धारण एवं पाठ्यक्रम निर्माण में सहायता ली जाती है। हिन्दी में पाठ आधारित वैज्ञानिक आलोचना का सूत्रपात भी उन्हीं के द्वारा हुआ। हिन्दी निबन्ध के क्षेत्र में भी शुक्ल का महत्त्वपूर्ण योगदान है। भाव, मनोविकार सम्बन्धित मनोविश्लेषणात्मक निबन्ध उनके प्रमुख हस्ताक्षर हैं। शुक्ल ने साहित्य के इतिहास लेखन में रचनाकार के जीवन और पाठ को समान महत्त्व दिया। उन्होंने प्रासंगिकता के दृष्टिकोण से साहित्यिक प्रत्ययों एवं रस आदि की पुनर्व्याख्या की।
जीवन परिचय
अध्ययन के प्रति लग्नशीलता शुक्ल में बाल्यकाल से ही थी। किंतु इसके लिए उन्हें अनुकूल वातावरण न मिल सका। मिर्जापुर के लंदन मिशन स्कूल से 1901 में स्कूल फाइनल परीक्षा (FA) उत्तीर्ण की। उनके पिता की इच्छा थी कि शुक्ल कचहरी में जाकर दफ्तर का काम सीखें, किंतु शुक्ल उच्च शिक्षा प्राप्त करना चाहते थे। पिता जी ने उन्हें वकालत पढ़ने के लिए इलाहाबाद भेजा पर उनकी रुचि वकालत में न होकर साहित्य में थी। अतः परिणाम यह हुआ कि वे उसमें अनुत्तीर्ण रहे। शुक्ल जी के पिताजी ने उन्हें नायब तहसीलदारी की जगह दिलाने का प्रयास किया, किंतु उनकी स्वाभिमानी प्रकृति के कारण यह संभव न हो सका।
1903 से 1908 तक आनन्द कादम्बिनी के सहायक संपादक का कार्य किया। 1904 से 1908 तक लंदन मिशन स्कूल में ड्राइंग के अध्यापक रहे। इसी समय से उनके लेख पत्र-पत्रिकाओं में छपने लगे और धीरे-धीरे उनकी विद्वता का यश चारों ओर फैल गया। उनकी योग्यता से प्रभावित होकर 1908 में काशी नागरी प्रचारिणी सभा ने उन्हें हिन्दी शब्दसागर के सहायक संपादक का कार्य-भार सौंपा जिसे उन्होंने सफलतापूर्वक पूरा किया। श्यामसुन्दर दास के शब्दों में शब्दसागर की उपयोगिता और सर्वांगपूर्णता का अधिकांश श्रेय रामचंद्र शुक्ल को प्राप्त है। वे नागरी प्रचारिणी पत्रिका के भी संपादक रहे। 1919 में काशी हिंदू विश्वविद्यालय में हिंदी के प्राध्यापक नियुक्त हुए जहाँ श्यामसुंदर दास की मृत्यु के बाद 1937 से जीवन के अंतिम काल 1941 तक विभागाध्यक्ष के पद पर रहे।
2 फरवरी 1941 को हृदय की गति रुक जाने से शुक्ल का देहांत हो गया।
कृतियाँ
शुक्ल की कृतियाँ तीन प्रकार की हैं:
मौलिक कृतियाँ
तीन प्रकार की हैं--
सम्पादित कृतियाँ
सम्पादित ग्रन्थों में हिंदी शब्दसागर, नागरी प्रचारिणी पत्रिका, भ्रमरगीत सार, सूर, तुलसी जायसी ग्रंथावली उल्लेखनीय हैं।
भाषा
शुक्ल के गद्य-साहित्य की भाषा खड़ी बोली है और उसके प्रायः दो रूप मिलते हैं:
गंभीर विषयों के वर्णन तथा आलोचनात्मक निबंधों में भाषा का क्लिष्ट रूप मिलता है। विषय की गंभीरता के कारण ऐसा होना स्वाभाविक भी है। गंभीर विषयों को व्यक्त करने के लिए जिस संयम और शक्ति की आवश्यकता होती है, वह पूर्णतः विद्यमान है। अतः इस प्रकार को भाषा क्लिष्ट और जटिल होते हुए भी स्पष्ट है। उसमें संस्कृत के तत्सम शब्दों की अधिकता है।
भाषा का सरल और व्यवहारिक रूप शुक्ल जी के मनोवैज्ञानिक निबंधों में मिलता है। इसमें हिंदी के प्रचलित शब्दों को ही अधिक ग्रहण किया गया है यथा स्थान उर्दू और अंग्रेज़ी के अतिप्रचलित शब्दों का भी प्रयोग हुआ है। भाषा को अधिक सरल और व्यवहारिक बनाने के लिए शुक्ल ने तड़क-भड़क अटकल-पच्चू आदि ग्रामीण बोलचाल के शब्दों को भी अपनाया है। तथा नौ दिन चले अढ़ाई कोस, जिसकी लाठी उसकी भैंस, पेट फूलना, काटों पर चलना आदि कहावतों व मुहावरों का भी प्रयोग निस्संकोच होकर किया है।
शुक्ल जी का दोनों प्रकार की भाषा पर पूर्ण अधिकार था। वह अत्यंत संभत, परिमार्जित, प्रौढ़ और व्याकरण की दृष्टि से पूर्ण निर्दोष है। उसमें रंचमात्र भी शिथिलता नहीं। शब्द मोतियों की भांति वाक्यों के सूत्र में गुंथे हुए हैं। एक भी शब्द निरर्थक नहीं, प्रत्येक शब्द का अपना पूर्ण महत्व है।
शैली
शुक्ल की शैली पर उनके व्यक्तित्व की पूरी-पूरी छाप है। यही कारण है कि प्रत्येक वाक्य पुकार कर कह देता है कि वह उनका है। सामान्य रूप से शुक्ल की शैली अत्यंत प्रौढ़ और मौलिक है। उसमें गागर में सागर पूर्ण रूप से विद्यमान है। शुक्ल की शैली के मुख्यतः तीन रूप हैं:
शुक्ल ने अपने आलोचनात्मक निबंध इसी शैली में लिखे हैं। इस शैली की भाषा गंभीर है। उनमें संस्कृत के तत्सम शब्दों की अधिकता है। वाक्य छोटे-छोटे, संयत और मार्मिक हैं। भावों की अभिव्यक्ति इस प्रकार हुई है कि उनको समझने में किसी प्रकार की कठिनाई नहीं होती।
इस शैली में शुक्ल ने नवीन खोजपूर्ण निबंधों की रचना की है। आलोचनात्मक शैली की अपेक्षा यह शैली अधिक गंभीर और दुरूह है। इसमें भाषा क्लिष्ट है। वाक्य बड़े-बड़े हैं और मुहावरों का नितान्त अभाव है।
शुक्ल के मनोवैज्ञानिक निबंध भावात्मक शैली में लिखे गए हैं। यह शैली गद्य-काव्य का सा आनंद देती है। इस शैली की भाषा व्यवहारिक है। भावों की आवश्यकतानुसार छोटे और बड़े दोनों ही प्रकार के वाक्यों को अपनाया गया है। बहुत से वाक्य तो सूक्ति रूप में प्रयुक्त हुए हैं। जैसे - बैर क्रोध का अचार या मुरब्बा है।
इनके अतिरिक्त शुक्ल जी के निबंधों में निगमन पद्धति, अलंकार योजना, तुकदार शब्द, हास्य-व्यंग्य, मूर्तिमत्ता आदि अन्य शैलीगत विशेषताएँ भी मिलती हैं।
साहित्य में स्थान
शुक्ल शायद हिन्दी के पहले समीक्षक हैं जिन्होंने वैविध्यपूर्ण जीवन के ताने बाने में गुंफित काव्य के गहरे और व्यापक लक्ष्यों का साक्षात्कार करने का वास्तविक प्रयत्न किया। उन्होंने 'भाव या रस' को काव्य की आत्मा माना है। पर उनके विचार से काव्य का अंतिम लक्ष्य आनन्द नहीं बल्कि विभिन्न भावों के परिष्कार, प्रसार और सामंजस्य द्वारा लोकमंगल की प्रतिष्ठा है। उनकी दृष्टि से महान् काव्य वह है जिससे जीवन की क्रियाशीलता उजागर हुई हो। इसे उन्होंने काव्य में लोकमंगल की साधनावस्था कहा है। शुक्ल की समस्त मौलिक विचारणा लोकजीवन के मूर्त आदर्शों से प्रतिबद्ध है। 'हमारे हृदय का सीधा लगाव प्रकृति के गोचर रूपों से है' इसलिए कवि का सबसे पहला और आवश्यक काम 'बिंबग्रहण' या 'चित्रानुभव' कराना है। पूर्ण विंबग्रहण के लिए वर्ण्य वस्तु की 'परिस्थिति' का चित्रण भी अपेक्षित होता है। इस प्रकार शुक्ल जी काव्य द्वारा जीवन के समग्र बोध पर बल देते हैं। जीवन में और काव्य में किसी तरह की एकांगिता उन्हें अभीष्ट नहीं।
शुक्ल की स्थापनाएँ शास्त्रबद्ध उतनी नहीं हैं जितनी मौलिक। उन्होंने अपनी लोकभावना और मनोवैज्ञानिक दृष्टि से काव्यशास्त्र का संस्कार किया। इस दृष्टि से वे आचार्य कोटि में आते हैं। काव्य में लोकमंगल की भावना शुक्ल जी की समीक्षा की शक्ति भी है और सीमा भी। उसकी शक्ति काव्यनिबद्ध जीवन के व्यावहारिक और व्यापक अर्थों के मार्मिक अनुसंधान में निहित है। पर उनकी आलोचना का पूर्वनिश्चित नैतिक केंद्र उनकी साहित्यिक मूल्यचेतना को कई अवसरों पर सीमित भी कर देता है उनकी मनोवैज्ञानिक दृष्टि आलोच्य कवि की मनोगति की पहचान में अद्वितीय है।
जायसी, सूर और तुलसी की समीक्षाओं द्वारा शुक्ल जी ने व्यावहारिक आलोचना का उच्च प्रतिमान प्रस्तुत किया। इनमें शुक्ल की काव्यमर्मज्ञता, जीवनविवेक, विद्वत्ता और विश्लेषणक्षमता का असाधारण प्रमाण मिलता है। काव्यगत संवेदनाओं की पहचान, उनके पारदर्शी विश्लेषण और यथातथ्य भाषा के द्वारा उन्हें पाठक तक संप्रेषित कर देने की उनमें अपूर्व सामर्थ्य है। इनके हिंदी साहित्य के इतिहास की समीक्षाओं में भी ये विशेषताएँ स्पष्ट हैं।
शुक्ल के मनोविकार सम्बंधी निबन्ध परिणत प्रज्ञा की उपज हैं। इनमें भावों का मनोवैज्ञानिक रूप स्पष्ट किया गया है तथा मानव जीवन में उनकी आवश्यकता, मूल्य और महत्व का निर्धारण हुआ है। भावों के अनुरूप ही मनुष्य का आचरण ढलता है - इस दृष्टि से शुक्ल जी ने उनकी सामाजिक अर्थवत्ता का मनोयोगपूर्वक अनुसंधान किया। उन्होंने मनोविकारों के निषेध का उपदेश देनेवालों पर जबर्दस्त आक्रमण किया और मनोवेगों के परिष्कार पर जोर दिया। ये निबंध व्यावहारिक दृष्टि से पाठकों को अपने आपको और दूसरों को सही ढंग से समझने में मदद देते हैं तथा उन्हें सामाजिक दायित्व और मर्यादा का बोध कराते हैं। समाज का संगठन और उन्नयन करनेवाले आदर्शों में आस्था इन रचनाओं का मूल स्वर है। भावों को जीवन की परिचित स्थितियों से संबद्ध करके काव्य की दृष्टि से भी उनका प्रामाणिक निरूपण हुआ है।
अपने सर्वोत्तम रूप में शुक्ल का विवेचनात्मक गद्य पारदर्शी है। गहन विचारों को सुसंगत ढंग से स्पष्ट कर देने की उनमें असामान्य क्षमता है। उनके गद्य में आत्मविश्वासजन्य दृढ़ता की दीप्ति है। उसमें यथातथ्यता और संक्षिप्तता का विशिष्ट गुण पाया जाता है। शुक्ल की सूक्तियाँ अत्यंत अर्थगर्भा होती हैं। उनके विवेचनात्मक गद्य ने हिंदी गद्य पर व्यापक प्रभाव डाला है।
शुक्ल जी का हिंदी साहित्य का इतिहास हिंदी का गौरवग्रंथ है। साहित्यिक प्रवृत्तियों के आधार पर किया गया कालविभाग, साहित्यिक धाराओं का सारर्थक निरूपण तथा कवियों की विशेषताबोधक समीक्षा इसकी प्रमुख विशेषताएँ हैं। शुक्ल जी की कविताओं में उनके प्रकृतिप्रेम और सावधान सामाजिक भावों द्वारा उनका देशानुराग व्यंजित है। इनके अनुवादग्रंथ भाषा पर इनके सहज आधिपत्य के साक्षी हैं।
आचार्य शुक्ल बहुमुखी प्रतिभा के साहित्यकार थे। जिस क्षेत्र में भी कार्य किया उसपर उन्होंने अपनी अमिट छाप छोड़ी। आलोचना और निबंध के क्षेत्र में उनकी प्रतिष्ठा युगप्रवर्तक की है। काव्य में रहस्यवाद निबंध पर इन्हें हिन्दुस्तानी अकादमी से 500 रुपये का तथा चिंतामणि पर हिन्दी साहित्य सम्मलेन, प्रयाग द्वारा 1200 रुपये का मंगला प्रसाद पारितोषिक प्राप्त हुआ था।
१९५५
1955 ग्रेगोरी कैलंडर का एक साधारण वर्ष है।
बनद्वार गाँव, बेगूसराय (बेगूसराय)
बनद्वार बेगूसराय, बेगूसराय, बिहार स्थित एक गाँव है।
बाटुला, भिकियासैण तहसील
बाटुला, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कोबाल्ट
कोबाल्ट (प्रतीक : Co) एक रासायनिक तत्व है जिसका परमाणु क्रमांक २७ है। यह संक्रमण धातु है। अपने शुद्ध रूप में यह धातु कठोर, चमकीली और सलेटी-चाँदी रंग की होती है, लेकिन निकिल की भांति कोबाल्ट भी पृथ्वी के गर्भ में केवल अन्य रासायनिक तत्वों के साथ बने यौगिकों के रूप में ही मिलती है। कुछ मात्रा में पृथ्वी पर गिरे उल्काओं में यह शुद्ध रूप में प्राप्त होती है।
अकोन्ड्राइट
अकोन्ड्राइट (Chondrite) ऐसे पत्थरीले (ग़ैर-धातुदार) उल्काओं (मीट्योराइटों) को कहा जाता है जिनमें कोन्ड्रूल (गोलाकार पत्थरीले आदि-कण) न हों। क्योंकि यह कण सौर मंडल के शुरुआती सृष्टि-क्रम में मौजूद थे इनकी अनुपस्थिति का मतलब यह है कि उल्का किसी बड़ी वस्तु का अंश है जिसमें उसकी सामग्री पर पिघलाव और परतीकरण जैसी प्रक्रियाएँ हुई हैं। इस कारणवश कोन्ड्राइट और अकोन्ड्राइट उल्काओं को काटकर देखा जाए तो उनका ग्रंथन एक-दूसरे से भिन्न लगता है।
सचिवालय भवन, नई दिल्ली
सचिवालय भवन या केंद्रीय सचिवालय वह स्थान है जहाँ मंत्रिमंडल सचिवालय स्थित है, जो भारत सरकार का प्रशासन करता है। १९१० के दशक में निर्मित यह भारत के केन्द्रीय मंत्रिमंडल के कुछ सबसे महत्वपूर्ण मंत्रालयों का घर है। रायसीना की पहाड़ी, नई दिल्ली में स्थित सचिवालय भवन राजपथ की महान धुरी की दूसरी ओर किनारों पर सममित भवनों (उत्तर ब्लॉक और दक्षिण ब्लॉक) के दो ब्लॉक हैं, और वे दोनों राष्ट्रपति भवन को दो तरफ से घेरते हैं।
इतिहास
१९११ में दिल्ली को ब्रिटिश भारतीय साम्राज्य की राजधानी बनाए जाने के बाद नई दिल्ली की योजना शुरू हुई। लूट्यंस को शहरी वास्तुकला और वाइसरॉय हाउस (अब राष्ट्रपति भवन ) के निर्माण की जिम्मेदारी सौंपी गई थी; हर्बर्ट बेकर, जिन्होंने दो दशकों, १८९२-१९१२ तक दक्षिण अफ्रीका में अभ्यास किया था, दूसरे कमांड के रूप में शामिल हुए। बेकर ने अगली सबसे महत्वपूर्ण इमारत, सचिवालय का डिजाइन तैयार किया, जो रायसीना की पहाड़ी पर खड़ा होने के लिए वाइसरॉय हाउस के अलावा इकलौती इमारत थी। जैसे-जैसे काम आगे बढ़ता गया, लूट्यंस और बेकर के बीच संबंध बिगड़ते गए; वाइसरॉय हाउस के सामने बेकर द्वारा रखी गई पहाड़ी ने लूट्यंस के इरादों का उल्लंघन करते हुए इंडिया गेट से राजपथ पर वाइसरॉय हाउस के दृश्य को काफी हद तक अस्पष्ट कर दिया; इसके बजाय दूर से केवल वाइसरॉय हाउस के गुंबद का शीर्ष दिखाई देता है। इससे बचने के लिए लूट्यंस चाहते थे कि सचिवालय वाइसरॉय हाउस से कम ऊँचाई का हो, लेकिन बेकर इसे उसी ऊँचाई का चाहते थे और अंत में बेकर के इरादे की जीत हुई।
भारत की राजधानी दिल्ली में स्थानांतरित होने के बाद उत्तर दिल्ली में १९१२ में कुछ महीनों में एक अस्थायी सचिवालय भवन का निर्माण किया गया था। १९३१ में नई राजधानी के उद्घाटन से एक दशक पहले नई राजधानी के अधिकांश सरकारी कार्यालय पुरानी दिल्ली में पुराने सचिवालय से यहाँ चले गए। बंगाल प्रेसीडेंसी और मद्रास प्रेसीडेंसी सहित ब्रिटिश भारत के दूर-दराज के हिस्सों से कई कर्मचारियों को नई राजधानी में लाया गया। इसके बाद गोल मार्केट क्षेत्र के आसपास उनके आवास निर्मित किए गए।
पुराने सचिवालय भवन में अब दिल्ली विधान सभा है। पास का संसद भवन बहुत बाद में बनाया गया और इसलिए इसे राजपथ की धुरी के आसपास नहीं बनाया गया। संसद भवन का निर्माण १९२१ में शुरू हुआ और भवन का उद्घाटन १९२७ में हुआ।
आज इस क्षेत्र की सेवा दिल्ली मेट्रो के केंद्रीय सचिवालय द्वारा की जाती है।
वास्तुकला
सचिवालय भवन को इंडो-सरैसेनिक रिवाइवल आर्किटेक्चर में प्रमुख ब्रिटिश वास्तुकार हर्बर्ट बेकर द्वारा डिजाइन किया गया था। भविष्य के विस्तार के लिए जगह बनाने के लिए आंतरिक आंगनों में दोनों समान इमारतों में चार स्तर हैं, प्रत्येक में लगभग १,००० कमरे हैं। वाइसरॉय हाउस की निरंतरता में, इन इमारतों में भी राजस्थान से क्रीम और लाल धौलपुर बलुआ पत्थर का इस्तेमाल किया गया था जिसमें लाल बलुआ पत्थर आधार बना था। साथ में इमारतों को दो वर्गों के रूप में डिजाइन किया गया था। उनके पास अलग-अलग पंखों के बीच चौड़े गलियारे हैं और चार मंजिलों तक चौड़ी सीढ़ियाँ हैं और प्रत्येक इमारत एक विशाल गुंबद से सबसे ऊपर है, जबकि प्रत्येक पंख खंभे वाली मुंडेर के साथ समाप्त होता है।
अधिकांश इमारत शास्त्रीय स्थापत्य शैली में है, फिर भी यह मुगल और राजस्थानी स्थापत्य शैली और इसकी वास्तुकला में रूपांकनों से शामिल है। ये भारत की चिलचिलाती धूप और मानसून की बारिश से बचाने के लिए जाली उपयोग में दिखाई दे रहे हैं। इमारत की एक अन्य विशेषता एक गुंबद जैसी संरचना है जिसे छतरी के रूप में जाना जाता है, भारत के लिए एक अद्वितीय डिजाइन, जिसका उपयोग प्राचीन काल में यात्रियों को गर्म भारतीय धूप से छाया प्रदान करके राहत देने के लिए किया जाता था।
सचिवालय भवन में प्रयुक्त वास्तुकला की शैली रायसीना हिल के लिए अद्वितीय है। इमारतों के मुख्य द्वारों के सामने कनाडा, ऑस्ट्रेलिया, न्यूजीलैंड और दक्षिण अफ्रीका द्वारा दिए गए चार "डोमिनियन कॉलम" हैं। १९३० में उनके अनावरण के समय, भारत को भी जल्द ही एक ब्रिटिश प्रभुत्व बनना था। हालाँकि, भारत अगले १७ वर्षों के भीतर स्वतंत्र हो गया और सचिवालय एक संप्रभु भारत की शक्ति का आसन बन गया। इमारत का पालन करने के वर्षों में आवास की कमी हो गई।
संघीय इमारत, प्रिटोरिया के साथ समानताएँ
भारत आने से पहले, बेकर ने बीस वर्षों में दक्षिण अफ्रीका में एक स्थापित अभ्यास किया था और वहाँ विभिन्न प्रमुख इमारतों, विशेष रूप से प्रिटोरिया में संघीय इमारतों, को १९१० से १९१३ तक बनाया गया था, हालांकि १९०८ में डिजाइन किया गया था। यह दक्षिण अफ़्रीकी सरकार की आधिकारिक सीट है, दक्षिण अफ़्रीका के राष्ट्रपति के कार्यालयों का घर है, और सचिवालय भवन की तरह, यह एक पहाड़ी के ऊपर स्थित है, जिसे मींटजिसकोप के नाम से जाना जाता है।